Krumiri

Ij krumiri a son ij bëscotin tìpich ëd Casal Monfrà.

 Descrission 
Costi bëscotin a son fròl, brisabil, butiros e doss, a son soens compagnà da cafè ,sambajon, o autri licor.

L'arseta tradissional a l'é:

 450 grama ëd farin-a 1 ëd gran tënner
 250 grama ëd butir
 200 grama ëd sùcher fin
 2 euv
 ½ còcola ëd vanilia
 un pëssion ëd sal.https://percorsimonferrato.com/krumiri-rossi-i-biscotti-al-burro-tanto-burro-simbolo-di-casale-monferrato/

 Stòria 
Ij krumiri a son nàit për esse mangé antratan ch'as beivìa un dëstilà fransèis ciamà kroumir, dal qual a pijo ël nòm. Costi bëscotin a son stàit batì da Domenico Rossi ant ël 1878 ant soa bòita. Dontré krumiri a son ancor vendù con ël nòm comersial "Krumiri Rossi", combin la marca a sia stàita catà da la famija Portinaro ant ël 1953, ch'a l'é bele adess padrona dla marca.https://magazine.lyreco.it/origine-krumiri-biscotti

La forma a l'é stàita pensà për arcordé ij barbis dël re Vitòrio Emanuel II, mòrt da pòch quand a son stàit batì për la prima vira.

 Arferiment 

Categorìa:Mangé a la piemontèisa